CELEX: 32010R0550
Language: sl
Date: 2010-06-23 00:00:00
Title: Uredba Komisije (EU) št. 550/2010 z dne 23. junija 2010 o spremembi Uredbe (ES) št. 1126/2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta glede mednarodnega standarda računovodskega poročanja (MSRP) 1  (Besedilo velja za EGP )

24.6.2010   
            
            
               SL
            
            
               Uradni list Evropske unije
            
            
               L 157/3
            
         UREDBA KOMISIJE (EU) št. 550/2010
   z dne 23. junija 2010
   o spremembi Uredbe (ES) št. 1126/2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta glede mednarodnega standarda računovodskega poročanja (MSRP) 1
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1606/2002 Evropskega parlamenta in Sveta z dne 19. julija 2002 o uporabi mednarodnih računovodskih standardov (1) in zlasti člena 3(1) Uredbe,
   ob upoštevanju naslednjega:
   
               (1)
            
            
               Z Uredbo Komisije (ES) št. 1126/2008 (2) so bili sprejeti nekateri mednarodni računovodski standardi in pojasnila, ki so veljali 15. oktobra 2008.
            
         
               (2)
            
            
               Upravni odbor za mednarodne računovodske standarde (UOMRS) je 23. julija 2009 objavil spremembe mednarodnega standarda računovodskega poročanja (MSRP) 1 Prvo sprejetje mednarodnih standardov računovodskega poročanja (v nadaljnjem besedilu: spremembe MSRP 1). V skladu s spremembami MSRP 1 lahko podjetja, ki se ukvarjajo z dejavnostmi, povezanimi z nafto in zemeljskim plinom, ter prehajajo na mednarodne standarde računovodskega poročanja, uporabljajo za vrednosti nafte in zemeljskega plina knjigovodske vrednosti, določene v skladu s prejšnjimi računovodskimi pravili. Podjetja, ki se odločijo, da bodo uporabljala navedeno izjemo, morajo izmeriti obveznosti razgradnje, obnove in podobne obveznosti v zvezi z vrednostmi nafte in zemeljskega plina v skladu z MRS 37 Rezervacije, pogojne obveznosti in pogojna sredstva ter pripoznati obveznost glede na zadržane dobičke. Spremembe MSRP 1 zadevajo tudi ponovno presojo določitve najema.
            
         
               (3)
            
            
               Posvetovanje s skupino tehničnih strokovnjakov (TEG) Evropske svetovalne skupine za računovodsko poročanje (EFRAG) potrjuje, da spremembe MSRP 1 izpolnjujejo tehnična merila za sprejetje, določena v členu 3(2) Uredbe (ES) št. 1606/2002. Svetovalna skupina za presojo mnenj o računovodskih standardih je v skladu s Sklepom Komisije št. 2006/505/ES z dne 14. julija 2006 o ustanovitvi Svetovalne skupine za presojo mnenj o računovodskih standardih, ki bo svetovala Komisiji glede objektivnosti in nevtralnosti mnenj Evropske svetovalne skupine za računovodsko poročanje (EFRAG) (3), preučila mnenje EFRAG o potrditvi in svetovala Komisiji, da je mnenje dobro uravnoteženo in objektivno.
            
         
               (4)
            
            
               Uredbo (ES) št. 1126/2008 je zato treba ustrezno spremeniti.
            
         
               (5)
            
            
               Ukrepi, predvideni s to uredbo, so v skladu z mnenjem Računovodskega regulativnega odbora –
            
         SPREJELA NASLEDNJO UREDBO:
   Člen 1
   V Prilogi k Uredbi (ES) št. 1126/2008 je mednarodni standard računovodskega poročanja 1 Prvo sprejetje mednarodnih standardov računovodskega poročanja spremenjen, kakor je navedeno v Prilogi k tej uredbi.
   Člen 2
   Posamezna družba začne uporabljati spremembe MSRP 1, navedene v Prilogi k tej uredbi, najpozneje z datumom začetka svojega prvega poslovnega leta, ki se začne po 31. decembru 2009.
   Člen 3
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 23. junija 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 243, 11.9.2002, str. 1.
   
      (2)  UL L 320, 29.11.2008, str. 1.
   
      (3)  UL L 199, 21.7.2006, str. 33.
   
      PRILOGA
      
         MEDNARODNI RAČUNOVODSKI STANDARDI
      
      
                  MSRP 1
               
               
                  Spremembe MSRP 1 Dodatne izjeme za podjetja, ki prvikrat uporabijo MSRP
               
            
         Razmnoževanje je dovoljeno znotraj Evropskega gospodarskega prostora. Vse obstoječe pravice so pridržane zunaj EGP, z izjemo pravice do razmnoževanja za osebno ali drugo pošteno uporabo. Dodatne informacije so na voljo na spletni strani UOMRS: www.iasb.org
      
      
         Spremembe MSRP 1
      
      
         
            Prva uporaba Mednarodnih standardov računovodskega poročanja
         
      
      Doda se naslov ter 31.A in 39.A člen.
      PREDSTAVLJANJE IN RAZKRIVANJE
      
         Obrazložitev prehoda na MSRP
      
      
         Uporaba predpostavljene vrednosti za vrednost nafte in zemeljskega plina
      
      
                  31A
               
               
                  Če podjetje uporablja izjemo iz D8.A(b) člena za vrednost nafte in zemeljskega plina, razkrije to dejstvo in osnovo, na podlagi katere so bile razporejene knjigovodske vrednosti, določene v skladu s prejšnjimi splošno sprejetimi računovodskimi načeli.
               
            DATUM UVELJAVITVE
      
                  39A
               
               
                  V skladu z dodatnimi izjemami za podjetja, ki prvikrat uporabijo MSRP (spremembe MSRP 1), izdanimi julija 2009, se dodajo 31.A, D8.A, D9.A in D21.A člen ter spremeni D1.(c), (d) in (l) člen. Podjetje uporablja navedene spremembe za letna obdobja, ki se začnejo 1. januarja 2010 ali pozneje. Uporaba pred tem datumom je dovoljena. Če podjetje uporabi spremembe za zgodnejše obdobje, ta podatek razkrije.
               
            IZVZETJE IZ DRUGIH MSRP
      V Prilogi D sta spremenjena D1.(c), (d) in (l) člen ter naslov. Dodajo se D8.A, D9.A in D21.A člen.
      
                  D1
               
               
                  Podjetje lahko po svoji izbiri uporablja eno ali več naslednjih izjem:
                  
                              (a)
                           
                           
                              ...
                           
                        
                              (c)
                           
                           
                              predpostavljena vrednost (D5. člen –D8.A člen);
                           
                        
                              (d)
                           
                           
                              najemi (D9. člen in D9.A člen);
                           
                        
                              (e)
                           
                           
                              …
                           
                        
                              (l)
                           
                           
                              obveznosti razgradnje, vključene v nabavno vrednost opredmetenih osnovnih sredstev (D21. člen in D21.A člen);
                           
                        
                              (m)
                           
                           
                              …
                           
                        
            
         Predpostavljena vrednost
      
      
                  D8A
               
               
                  V skladu z nekaterimi nacionalnimi računovodskimi zahtevami so stroški raziskovanja in razvoja za zemljišča z nafto in zemeljskim plinom v fazi razvoja ali proizvodnje obračunani v stroškovnih centrih, ki vključujejo vsa zemljišča na velikem geografskem območju. Podjetje, ki prvikrat uporabi MSRP in uporablja takšno računovodstvo v skladu s prejšnjimi splošno sprejetimi računovodskimi načeli, lahko izbere merjenje vrednosti nafte in zemeljskega plina na datum prehoda na MSRP na podlagi:
                  
                              (a)
                           
                           
                              sredstev za raziskovanje in vrednotenje po znesku, določenem v skladu s prejšnjimi splošno sprejetimi računovodskimi načeli podjetja in
                           
                        
                              (b)
                           
                           
                              sredstev v fazi razvoja ali proizvodnje po znesku, določenem za stroškovni center v skladu s prejšnjimi splošno sprejetimi računovodskimi načeli podjetja. Podjetje dodeli ta znesek temeljnim sredstvom stroškovnega centra sorazmerno z uporabo obsega ali vrednosti rezerv na ta dan.
                           
                        Podjetje na datum prehoda na MSRP v skladu z MSRP 6 Raziskovanje in vrednotenje rudnih bogastev ali MRS 36 preveri, ali so sredstva za raziskovanje in vrednotenje ter sredstva v fazi razvoja in proizvodnje oslabljena, in po potrebi zmanjša znesek, določen v skladu s točko (a) ali (b) zgoraj. Za namene tega člena zajema vrednost nafte in zemeljskega plina samo tista sredstva, ki se uporabljajo za raziskovanje, vrednotenje, razvoj ali proizvodnjo nafte in zemeljskega plina.
               
            
         Najemi
      
      
                  D9A
               
               
                  Če je podjetje, ki prvikrat uporabi MSRP, prišlo do iste ugotovitve, ali dogovor vsebuje najem v skladu s prejšnjimi splošno sprejetimi računovodskimi načeli in v skladu z OPMSRP 4, vendar na datum, ki se razlikuje od tistega iz OPMSRP 4, temu podjetju pri prehodu na MSRP ni treba ponovno presojati te ugotovitve. Podjetje pride do iste ugotovitve, ali je dogovor vseboval najem v skladu s prejšnjimi splošno sprejetimi računovodskimi načeli, če ta ugotovitev pripelje do enakega rezultata kot uporaba MRS 17 Najemi in OPMSRP 4.
               
            
         Obveznosti razgradnje, vključene v nabavno vrednost opredmetenih osnovnih sredstev
      
      
                  D21A
               
               
                  Podjetje, ki uporablja izjemo iz člena D8.A(b) (za vrednost nafte in zemeljskega plina v fazi razvoja ali proizvodnje, katerih vrednost je obračunana v stroškovnih centrih, ki vključujejo vsa zemljišča na velikem geografskem območju v skladu s prejšnjimi splošno sprejetimi računovodskimi načeli), namesto, da bi uporabilo D21. člen ali OPMSRP 1:
                  
                              (a)
                           
                           
                              izmeri obveznost razgradnje, obnove in podobne obveznosti na datum prehoda na MSRP v skladu z MRS 37 in
                           
                        
                              (b)
                           
                           
                              neposredno prizna v zadržanih dobičkih kakršno koli razliko med tem zneskom in knjigovodsko vrednostjo teh obveznosti na datum prehoda na MSRP, določen v skladu s prejšnjimi splošno sprejetimi računovodskimi načeli.